kardosdrur/scandi-wiki huggingface dataset:
Urechis caupo

Urechis caupo (uofficielt kaldet penisfisk i danske medier) er en ledorm som lever på lavt vand i havet ud for Nordamerikas vestkyst i U-formede tunneler i sedimentet på havbunden.

Beskrivelse 
Urechis caupo er en buttet, usegmenteret lyserød orm. Den er typisk 20 cm lang, men kan blive op til 50 cm. Der er et par setae (børstehår) på den ventrale side af ormens forende og en karakteristisk ring på omkring ti setae omkring anus på bagenden. Der er en kort snabel.

Udbredelse og habitat 
Ormen lever i lavt vand i det nordøstlige Stillehav. Dens udbredelsesområde strækker sig fra det sydlige Oregon i USA til det nordlige Baja California i Mexico. Den lever i tunneler i mudret sand i den nedre del af tidevandszonen og på lavt vand neden for tidevandszonen.

Lejlighedsvist kan tusinder af disse orme skylle op på strandene i det nordlige Californien. En sådan stranding skete 6. december 2019 på Drake's Beach nær Point Reyes. Det var sandsynligvis forårsaget af et stormvejr som havde forstyrret ormenes tunneler.

Økologi 
Ormen er sedimentæder og skaber U-formede tunneler i det bløde sediment i havbunden. Når den spiser, trykker den en ring af kirtler forrest på snabelen imod tunnelvæggen og udskiller slim som klæber til tunnelvæggen. Ormen fortsætter med udskille slim mens den bevæger sig baglæns i tunnelen og skaber et net af slim. Ormen trækker vand gennem sin tunnel med peristaltiske bevægelser af kroppen, og når vandet passerer gennem nettet, hænger madpartikler fast i det. Når det samlet nok mad i nettet, bevæger ormen sig fremad i tunnelen og sluger nettet og opsamlede mad. Processen gentages, og i områder med meget detritus kan den udføres på få minutter. Piller af fæces ophober sig rundt om ormens anus, og ormen sammentrækker periodisk med en pludselig bevægelse sin krop så en strøm af vand fra anus skyller pillerne og løst sediment fra røret op på havbunden hvor de danner små ophobninger på sandet.

Store madpartikler bliver forbigået og efterladt i tunnelen hvor de bliver spist af mange forskellige kommensale organismer som også lever i tunnelen. På grund af dette kaldes ormen "innkeeper worm" (kroværtsorm) på engelsk. Organismerne i tunnelerne omfatter den californiske sandmusling Cryptomya californica, ærtekrabber, rejer og ledome-familien Polynoidae. Fisken Clevelandia ios bruger indgangen til tunnelen som et tilflugtssted som den kan flygte til når den er truet. Ormens mave indeholder ofte mange trophozoiter af protozoen Zygosoma globosum.

Ormene har adskilte køn, og de har ekstern befrugtning. Æggene er lyserøde til gullige, og spermen er hvid. Den bliver frigivet til vandet gennem et par modificerede nephridia. Larven er planktonisk i omkring 60 dage før den slår sig ned på havbunden. De er stærkt tiltrukne til at slå sig ned i nærheden af andre artsfæller af et kemikalie som frigives fra ophobningerne på sandbunden.

Urechis caupo spises af bl.a. fladfisk, leopardhajer og havoddere. Den bruges også som madding ved fiskeri.

Referencer 

Ledorme
Grünenthal

Grünenthal er en tysk lægemiddelvirksomhed med hovedkvarter i Aachen, Tyskland. Firmaet blev grundlagt i 1946 med navnet Chemie Grünenthal og har siden været familieejet. Firmaet var de først på markedet til at introducere penicillin på det tyske marked i efter krigsårene, efter at de allierede styrker ophævede det forhenværende forbud.

Kilder og henvisninger 

 Officielt websted

Lægemiddelvirksomheder fra Tyskland
Aachen
Jelšava

Jelšava er en by og kommune i distriktet Revúca i regionen Banská Bystrica i det sydlige Slovakiet. Den ligger kun 310 kilometer fra den slovakiske hovedstad Bratislava. Byen har et areal på 46,8 km² og en befolkning på  indbyggere.

Referencer

Eksterne links 
 

Byer i Slovakiet
Lindholm BK

Lindholm Bokseklub er en dansk bokseklub. Klubben blev stiftet i 1931 og havde oprindeligt hjemsted på Lindholm Gl. Skole i Lindholm ved Nørresundby. I 1974 flyttede klubben til kælderen under Solsidehallen i Nørresundby.

Lindholm Bokseklub har fra starten markeret sig med gode resultater. Fra 1931 til 2006 har klubben opnået 31 danske seniormesterskaber. Blandt klubbens medlemmer gennem tiden har været kendte boksere som Carl Nielsen, Jørgen Hansen, Christian Larsen og Wagn Nørgaard.

Klubben har hvert år siden 1996 arrangeret boksestævnet Viking Box Cup. I 2020 var der tilmeldt 250 boksere til stævnet.

Tidligere europamester Søren Søndergaard er træner for Lindholm Bokseklub.

Kilder

Eksterne henvisninger 
 lindholm-bokseklub.dk – klubbens hjemmeside

Bokseklubber fra Danmark
Sport i Nørresundby
Etableret i 1931
Zwarte Piet

Zwarte Piet (, , ) er Sinterklaas' hjælper i nederlandsk folkeminde. Figuren kendes første gang fra en bog fra 1850 af skolelæreren Jan Schenkman fra Amsterdam. Traditionelt er Zwarte Piet sort, fordi han er en spansk maurer.

Zwarte Piet og racisme 
Zwarte Piet er traditionelt portrætteret af hvide mennesker i der er klædt ud som sorte mennesker, ved at være malede sorte i ansigtet, have påmalet forstørrede læber og bære afro-parykker. En form for udklædning man på engelsk betegner, som . .

I 2019 var der anti-racistiske demonstrationer imod Zwarte Piet i 18 hollandske byer. De anti-racistiske demonstrationer imod Swarte Piet blev nogle steder mødt af moddemonstranter der støttede Swarte Piet traditionen, og kastede blandt andet æg og bananer efter de anti-racistiske demonstranter. 

I 2020 er støtten til Zwarte Piet faldet i Holland. Blandt andet har den hollandske statminister Mark Rutte i 2020 udtalt af han forventer at Zwarte Piet traditionen vil uddø indenfor de næste få år.  En ny tone fra den hollandske statsminister som i 2014 udtalte støtte til traditionen omkring Zwarte Piet.

Referencer 

Jul
Kultur i Nederlandene
Folkeminde
Sagnfigurer
Solsikker (van Gogh-serier)

Solsikker (originaltitel på fransk: Tournesols) er navnet på to serier af stilleben-malerier af den hollandske maler Vincent van Gogh. Den første serie, malt i Paris i 1887, forestiller solsikker som ligger på jorden, mens den anden, lavet i Arles året efter, viser en buket solsikker i en vase.

Paris-solsikkerne

Arles-solsikkerne

De første udgaver fra august 1888

Gentagelserne fra januar 1889

Referencer 

Malerier af Vincent van Gogh
Malerier fra 1887
Malerier fra 1888
Malerier fra 1889
Malerier fra Frankrig
Hvid emigrant

Hvide emigranter er et politisk udtryk som mest anvendes i Frankrig, USA og Storbritannien om russere som udvandrede fra Rusland i kølvandet efter den russiske revolution og borgerkrig og som var modstandere af den politiske situation i landet.

Se også 
 Harbinrussere
 Shanghairussere

Ruslands historie
Russere
Udvandring
Miss Grand International

Miss Grand International er en årlig international skønhedskonkurrence, der arrangeres af Miss Grand International Organization. Miss Grand International er sammen med Miss Universe, Miss World, Miss International og Miss Supranational en af "De Grand Slam" skønhedskonkurrencer i verden. Konkurrencen blev grundlagt i 2013 i Thailand af Nawat Itsaragrisil, en thailandske forretningsmand. Showet sendes i Thailand på tv-netværket BBTV Channel 7 og sendes på Facebook Live.

Deltagerne i MissGrand International stiller op i følgende kategorier, hvor finalisterne udvælges til finaleaftenen: Best in Swimming suit, Best Evening Gown, Best National Costume, Best Social Media og Miss Popular Vote; vinderne i Miss Popular Vote er direkte kvalificeret til Top 10 finalisten.

Den nuværende indehaver af titlen Miss Grand International er Valentina Figuera Morales fra Venezuela, der den 25. oktober 2019 vandt Miss Grand International 2019 konkurrencen i Caracas i Venezuela.

Ingen danske eller nordiske kvinder har vundet Miss Grand International-titlen. Bedste nordiske resultat blev opnået på Miss Grand International 2018, hvor Hanna-Louise Haag Tuvér fra Sverige opnåede en Top 20-finalist.

Miss Grand International-vindere

Vinder galleri

Vindere fordelt efter lande

Repræsentanter for Danmarks 
 I 2013 havde Unique Models i København licensen til Miss Grand Denmark.
 Fra 2015 til 2017 havde Miss Queen of Scandinavia Denmark organisationen licensen for Miss Grand Denmark
 I 2018 og 2019 er licenserne indeholdt af henholdsvis Miss Danmark og Miss Universe Denmark.

Farvetast

Noter

Eksterne links 

 Officielt website

Grand International
Etableret i 2013
Politiske valg i Grønland

Politiske valg i Grønland giver information om valg og deres resultater i Grønland. 

I Grønland vælges en lovgivende forsamling på nationalt niveau. Grønlands Landsting har 31 medlemmer som vælges til maksimalt en 4-årig periode. 

Grønland har et flerpartisystem, hvor der er to eller tre politiske partier og ofte et mindre parti med valgmæssig succes, som får indflydelse.

Derudover er der hvert 4. år kommunalvalg. Seneste var i 2017. Det næste er i 2021.

Og da Grønland er en del af Kongeriget, er der også Folketingsvalg hvert 4. år.

Valgresultater 
Seneste folketingsvalg var i 2019. For tidligere valg se listen på Folketingsvalg.

Seneste landstingsvalg var i 2021 For tidligere valg se listen på Landstingsvalgene i Grønland

Seneste kommunal-, bygdevalg var i 2017. For tidligere valg se Kommunalvalg.

Eksterne links 
 Valgresultater i Grønland
 Lov om valg til Folketinget i Grønland
 Lov om valg til Kommunalbestyrelser, Bygdebestyrelser og Menighedsrepræsentationer
Alberto Fernández

Alberto Angel Fernández (født 2. april 1959 i Buenos Aires) er en argentinsk advokat og politiker, som i 2019 blev valgt til Argentinas præsident.

Referencer

Eksterne henvisninger 

Argentinas præsidenter
Nuværende statsoverhoveder
Politikere fra Argentina
Advokater
Fruerlundgård

Fruerlundgård (dansk) eller Fruerlundhof (tysk) er et statistisk distrikt i Flensborg-bydelen Fruerlund. Distriktet er beliggende syd for den gamle landsby Fruerlund, øst for Bulbjerg, vest for Engelsby og nord for Jørgensby i det østlige Flensborg. Til Fruerlundgård regnes også Fruerlundskov og Fruerlundmølle.

Fruerlundgård blev anlagt i middelalderen i forbindelse med udflytning af en enkelt gård fra Adelby. Gården kom i 1742 i familien Iversens eje og forblev op til det 21. årdhundrede i familiens eje. Fruerlund og Fruerlundgård hørte i den danske periode op til 1864 administrativ under Adelby Sogn i Husby Herred (Flensborg Amt). I 1869 blev Fruerlundgård en del af den nyoprettede selvstændige kommune Fruerlund. I 1910 blev Fruerlundgård som del af Fruerlund Kommune indlemmet i Flensborg by. I perioden efter Anden Verdenskrig opstod der et stort behov for nye boligområder og arealerne omkring Fruerlundgård blev bebygget med både etageboliger og parcelhuse.

Midtpunktet i distriktet danner den gamle gårds hovedbygning fra 1794, som har bevaret sit udseende næsten uforandret. Syd for den gamle gård fandtes tidligere en mølle, deraf stammer endnu gadenavnet Fruerlundmølle.

Eksterne henvisninger

Noter 

Bydele i Flensborg
Fruerlundskov

Fruerlundskov (dansk) eller Fruerlundholz (tysk) er navnet på en gade og et område i Flensborg-bydelen Fruerlund. Området er beliggende øst for Blæsbjerg og syd for Mørvig-Klosterskov i det østlige Flensborg.

Fruerlundskov blev først gang nævnt i 1720 . Den oprindelige fisker- og kådnerlandsby strakte sig ved vejen af samme navn mellem Fruerlundgade og Engelsbyvej nordvest for den gamle landsby Fruerlund. Den bestod i 1840 af 14 kådnersteder. Området er i dag præget af store etageboliger fra 1960'erne og en del enkelthuse. 

Administrativt hørte området i den danske tid til Adelby Sogn i Husby Herred (Flensborg Amt). Senere kom det til Fruerlund Kommune og i 1910 endelig til Flensborg by.

Eksterne henvisninger

Noter 

Bydele i Flensborg
Alberto Fernández (flertydig)

Alberto Fernández kan henvise til:
 Alberto Fernández – argentinsk præsident
 Alberto Fernández de la Puebla – spansk cykelrytter
Straumsfjorden (Hitra)

Straumfjorden (officielt navn ), også kaldt Straumsfjorden og Strømfjorden, er en fjord nordvest på øen Hitra i Trøndelag  fylke i Norge. Fjorden starter ved gården Straum og fortsetter i nordvestlig retning mod øen Helgebostad. Der deler fjorden sig, og skifter samtidig navn. Nord for Helgebustad hedder  farvandet Hestnessundet og syd for Helgebostad hedder fjorden Håvikstraumen.

Kilder og henvisninger

Hitra
Fjorde i Trøndelag
Nørrebro Fodbold Forening

Nørrebro Fodbold Forening (forkortet NFF) er en dansk fodboldklub fra Nørrebro i København. Projektet blev iværksat oktober 2015 af en gruppe lokale unge. Klubben benytter sig af Mimersparken som hjemmebane for herreholdene og Nørrebroparken for deres kvindehold.

Initiativtagerne og klubbens grundlæggere er Mohammad Howeidi, Oliver Fredsted, Tarik M'hamed Habbou, Ali Ghadban og Mohamed El-Saleh.

Klubben repræsenterer den kulturelle mangfoldighed i bydelen gennem sport og sociale aktiviteter. Klubben er selvfinansieret og modtager ingen offentlig støtte. Formålet er at engagere sig i lokalområdet i form af idrætsaktiviteter og sociale arrangementer, hvor man vil inkludere alle fra lokalsamfundet for at bygge bro, skabe sammenhold og gode bånd.

Første herreseniorhold begyndte i 2016 i Københavnsserien og har i deres første tre sæsoner rykket op i dem alle og befinder sig derfor nu i Serie 2.

Første kamp i NFF-regi blev spillet søndag 21. august 2016 i Ryparken mod FC Berati med et resultat på 9-2 til Nørrebro FF. Første kvindekamp blev spillet af klubbens 2. hold i 7M Kvinde søndag 14. april 2019 i Ryparken mod Vestia, hvor klubben tabte 8-1.

Trøjesponsor og -leverandør

Eksterne henvisninger / Kilder 
 Klubbens hjemmeside
 Beskrivelse på DBU Kbenhavn

Fodbold Forening
Fodboldklubber under DBU København
Helgebostad

Helgebostad er en ø som ligger nordvest for Hitra i Trøndelag fylke i Norge. Øen deler Straumsfjorden som skifter navn til Hestnessundet nord for øen og Håvikstraumen syd for øen.

Længe så øen ud til at blive fraflyttet, selv om der kun var få meter til fast-Hitra ved sydenden af øen. Et gammelt krantårn blev købt fra det nedlagte Kullkompaniet i Trondheim og benyttet som bro. Vejforbindelsen til Hitra blev åbnet i 1983. Lige øst for broen ligger Helgebostadøya naturreservat med en unik fyrreskov.

Et gammelt sagn fortæller at efter den sorte død var der kun røg fra to huse på Hitra, - det ene sted var Smågesjø og den andet Helgebostad.

Fra 1891 til 1913 jagtede tyskeren Ernst Leverkusen (1851–1936) hjorte på Helgebostad hvor han i 1900 købte en jagthytte som efterhånden blev udbygget til noget som minder om et lille jagtslot. Hytten blev oprindelig bygget af konsul Hans Peter Jenssen fra Trondheim i 1889. Bygningen blev etter hvert en slags miniature af Leverkusens jagtslot i Eifel i Tyskland som stod færdig i 1904. Til trods for nogle ombygninger eksisterer hovedbygningen fortsat på samme sted i dag, mens de øvrige bygninger blev solgt og nedrevet i 1939. Til stedet hører også med en kaj ved Straumfjorden bygget af sten som fortsat står nærmest intakt.

Kilder og henvisninger 

 Fredrik Strøm: Ernst Leverkusen. Kjent tysk hjortejeger på Hitra – ÅRBOK FOR FOSEN 2011.

Hitra
Øer i Trøndelag
Espen Andersen

Espen Andersen (født 28. oktober 1993) er en norsk skiløber, som konkurrerer i nordisk kombineret.

Han vandt sølv under vinter-OL 2018 i holdkonkurrencen i nordisk kombineret.

Under vinter-OL 2022 i Beijing var han en del af det norske hold, der tog guld i holdkonkurrencen.

Referencer

Eksterne henvisninger 
 

Skiløbere fra Norge
Udøvere af nordisk kombination
Personer fra Bærum
Olympiske mestre fra Norge
Olympiske sølvmedaljevindere fra Norge
Deltagere for Norge ved vinter-OL 2018
Medaljevindere ved vinter-OL 2018
Deltagere for Norge ved vinter-OL 2022
Medaljevindere ved vinter-OL 2022
Udlandsgæld

Et lands udlandsgæld er forskellen mellem den gæld, som et lands residenter (indbyggere, virksomheder og offentlige institutioner i landet) har overfor udlandet, og residenternes tilsvarende tilgodehavender i forhold til udlandet. Et lands udlandsgæld er dermed lig med minus landets udlandsformue: En negativ  udlandsgæld svarer til en positiv udlandsformue.

Udlandsgælden opgøres altså netto som forskellen på to bruttostørrelser, der hver for sig typisk er betydeligt større.

Danmarks udlandsgæld 

Danmark opbyggede i 1960'erne, 1970'erne og 1980'erne en betydelig udlandsgæld. Den toppede i 1988, hvor den udgjorde 38 % af BNP. I 2005 blev udlandsgælden vendt til en beskeden udlandsformue. Som følge af kursudsving i de finansielle aktiver og passiver fik landet igen netto-udlandsgæld i 2006-08, men siden 2009 har udlandsgælden atter været negativ.

Kilder 

International økonomi
Finansiel økonomi
Hatshepsut

Hatshepsut (eller Hatchepsut, egyptisk: ḥꜣt-šps.wt, som betyder Først blandt fornemme damer, 1507–1458 f.Kr.) var den femte farao af det 18. dynasti i oldtidens Egypten. Hun var den anden historisk bekræftede kvindelige farao (den første var Sobekneferu) men en del andre kvinder kan også have hersket som faraos regent tidligere, så tidlig som Neithotep omkring 1600 år tidligere.

Hatshepsut kom på Egyptens trone i 1478 f.Kr. Officielt regerede hun sammen med Thutmose III, der var kommet på tronen året før, da han var barn, omkring to år gammel. Hatshepsut var første-hustru af Thutmose II, far til lille Thutmose III. Hatshepsut betragtes generelt blandt egyptologer som en af de mest fremgangsrige faraoer. Hun regerede længere end nogen anden kvinde i et egyptisk dynasti. I egyptologen James Henry Breasteds ord var hun "den første store kvinde i historien, vi kender." 

Hatshepsut var datter og eneste barn af Thutmose I og hans første-hustru Ahmose. Hendes ægtemand Thutmose II var hendes halvbror som søn af Thutmose I og hans anden-hustru Mutnofret (som havde titlen "Kongens datter" og var således antagelig datter af Ahmose I). Hatshepsut og Thutmose II havde en datter ved navn Neferure, men efter at hun fødte sin datter kunne Hatshepsut ikke længere føde flere børn. Da han ikke kunne få en søn med hende, sørgede Thutmose II for at blive far til Thutmose III med en sekundær hustru, Iset.

Noter 

Faraoer
Juice Wrld

Jarad Anthony Higgins (født 2. december 1998, død 8. december 2019), kendt under kunstnernavnet Juice WRLD (/ˈdʒus ˈwɜːrld/), var en amerikansk sanger, rapper og sangskriver.

Han er bedst kendt for sine singler "Lucid Dreams" og "All Girls Are the Same". Han nåede at udgive albummene 'Goodbye & Good Riddance, Death Race for Love og Wrld on Drugs inden han døde. Efter hans død er yderligere to album ved navn  Legends Never Die og Fighting Demons blevet udgivet.

Under en gennemgang af hans bagage i Midway Airport fik Juice Wrld et ildebefindende. Bagagen indeholdt blandt andet 41 poser med cannabis, seks flasker med receptpligtig kodein-hostesaft, to 9 millimeter-pistoler, en .40-pistol, et magasin og patroner, der kunne gå gennem metal. Dødsårsagen beskrives som en utilsigtet overdosis oxycodon og kodein.

Efter rapperens død har hans familie, i samarbejde med firmaet der ejer hans musik Interscope Records, udgivet flere af rapperens sange, som ikke nåede at blive færdige før hans tidlige død.

Referencer

Eksterne henvisninger 
 

Rappere fra USA
Sangskrivere fra USA
Personer fra Chicago
Amerikanere i 2000-tallet
Kristi Fødsel-trækirken i Zjovkva, Ukraine

Kristi Fødsel-trækirken for den hellige sankt Maria er en sakral bygning af træ i den nordvestlige del af byen Zjovkva i Lviv oblast i Ukraine. Den er opført i Ukraines register over arkitektoniske monumenter af national betydning under nummer 395.

Beskrivelse 

Trækirken blev bygget i overensstemmelse med traditionerne i folkearkitekturen på den galiciske skole. Det er en tre-rums kirke, der måler 15,7 m x 6,4 m. Kirkeskibet er i størrelse og højde meget højere end sidebygningerne. På den sydlige side af skibet er en sideindgang til kirken. Kirkens centrale del dækkes af et ottekantet tag. Toppen af taget afsluttes med en lanterne og makhivka (dekorativ færdiggørelse) toppet med et kors. Babinettet (en af de tre dele af det tre-rums kirke, hvor kvinder kunne stå under gudstjenesten) er dækket med et skråt tag, og alterrummet med skråt tag. Omkring kirkens yderside er brede halvtag. Korets empore (pulpitur) er placeret i den centrale bygning, adskilt fra verandaen med en bue. I det indre er der en udskåret barok ikonostase (billedvæg).

Historie 

Kirken blev bygget i 1705 på stedet for en gammel trækirke i Vinnytsja, en forstad til Zjovkva. Kirken blev bygget på initiativ af sognepræsten Joseph Kirnitsky med støtte fra lokale sogneboere. Byggeriet blev udført af en tømrer Kunash, hvilet fremgår af en indskrift på koret. I årene 1708-1710 dukkede en barok ikonostase op i templet med ikoner fra Zhovkva maleriskole, som Ivan Rutkovichs atelier havde udført. Sankt Basil den Store-ordenen fra Zjovkva tog sig af kirken.

Under sovjettiden blev kirken lukket. I 1993-1994 blev kirken restaureret på bekostning af Zjovkvas Kloster for Sankt Basil. I løbet af 1995-1996 blev ikonostasen gendannet. I dag bruges kirken af den lokale menighed i Ukraines græsk-katolske Kirke.

Klokketårnet 

I 1715 blev der opført et to-etagers træklokketårn ved siden af kirken, der stod indtil 1990'erne. Under restaureringen af kirken blev klokketårnet erstattet med et nyt med tre klokker. Bygningen blev bygget i form af træsøjler, der stod på en piedestal af sten. Klokketårnet er dækket af små pyramideformede tag af bjælkeplader.

Litteratur 
 Крушинська О. 44 дерев'яні храми Львівщини. К. : Грані-Т, 2007. (O. Krushynska: 44 trætempler i Lviv-regionen; Grani-T, 2007. - s. 33-34; )
 Памятники градостроительства и архитектуры Украинской ССР. (Главный редактор: Н. Л. Жариков). — К. : «Будівельник», 1983—1986. — Т. 3. — С. 154. (NL Zharikov (red.): Monumenter over byplanlægning og arkitektur af den ukrainske SSR; på russisk)

Kirker i Ukraine
Etableret i 1705
Barmfjorden

Barmfjorden er en fjordarm af Frøyfjorden på Hitra i Trøndelag  fylke i Norge. Fjorden har indløb ved Flesa fyr og går 5 kilometer mod syd til Vollen i bunden af fjorden.

Midt i indløbet ligger to små øer, som danner tre specielt trange sunde, cirka 5 til 15 meter brede, ind til resten af fjorden. Vandføringen gennem de trange sunde er voldsom ved ebbe og flod, særlig kendt og berygtet er sundet længst mod øst, Storstraumen , både blandt fiskere og dykkere.

Det ligger flere smågårde langs begge sider af fjorden, og på vestsiden går fylkesvej 714 mod nord. 

Mellem Straumsfjorden og Barmfjorden ligger flodlejet Straumvassdraget med flere søer, fra den gang da øen Hitra var delt i to. I dag er højden over havet langs flodlejet under 30 meter.

Kilder og henvisninger 

 Dykkervideo fra  Storstraumen på You Tube

Fjorde i Trøndelag
Hitra
Jeanette Hain

Jeanette Hain (født 18. februar 1969) er er en tysk filmskuespiller. Hun har optrådt i mere end 90 film- og tv-produktioner siden 1990. Hain er måske bedst kendt for internationale publikum som Ralph Fiennes' kæreste i Oscar-prisvindende film The Reader.

Eksterne henvisninger 
 

Skuespillere fra Tyskland
Corfitz Ulfeldt (søofficer)

Corfits Mogensen Ulfeldt (ca. 1600 - oktober 1644) var en dansk søofficer. Han var fætter til den mere berømte landsforræder Corfitz Ulfeldt. Han er kendt i hvalfangstens historie som den person, der drev franskmændene væk fra Spitsbergen. Ulfeldt kæmpede og døde senere i Torstenssonfejden.
 Han deltog bl.a. i søslaget på Kolberger Heide og slaget ved Femern, hvor han blev taget til fange.

Referencer 

Søofficerer fra Danmark
Sliač

Sliač er en by og kommune i distriktet Zvolen i regionen Banská Bystrica i det centralige Slovakiet, ved bredden af floden Hron. Den ligger 190 kilometer fra den slovakiske hovedstad Bratislava. Byen har et areal på 39,83 km² og en befolkning på  indbyggere.

Referencer

Eksterne links 
 

Byer i Slovakiet
William B. Travis

William Barret Travis (født den 9. august 1809 i Saluda County i South Carolina, død den 6. marts 1836 i fortet Alamo i San Antonio, Texas) var en amerikansk advokat, der praktiserede i Mexico. Han var leder af Republikken Texas, der blev udråbt ved Texasrevolutionen.

Han blev dræbt den 6. marts 1836 under Slaget ved Alamo da den mexicanske general Antonio Lopez de Santa Annas stormede kirken The Alamo.

Personer fra Texas
Personer i 1800-tallet